《鸟道杖藜》
清代·戴梓

石磴霄悬一杖来，探奇何惜老还衰。芙蓉翠落千峰出，江海空明万里开。

松柏倒垂龙蜿蜒，云霞俯视鸟低回。侧身莫上龙冈望，朔漠荒寒旅雁哀。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。